OBAVIJEST O PRESTANKU ZAPRIMANJA ELEKTRIČNOG I ELEKTRONIČKOG OTPADA NA RECIKLAŽNIM DVORIŠTIMA I MOBILNOM RECIKLAŽNOM DVORIŠTU

Poštovani korisnici,

GKP ČAKOM d.o.o. do daljnjeg neće zaprimati električni i elektronički otpad (EE otpad) na našim reciklažnim dvorištima te mobilnom reciklažnom dvorištu.

Do obustave zaprimanja je došlo iz razloga što je ovlašteni sakupljač električnog i elektoničkog otpada Flora VTC d.o.o. zaprimio obavijest od organizatora sustava sakupljanja EE otpada Fonda za zaštitu okoliša i energetsku učinkovitost, da od 01.10.2022. u sustavu više ne postoje obrađivači kojima se može predati sakupljeni EE otpad.

Zbog nastale situacije došlo je do ubrzanog popunjavanja skladišnih kapaciteta, te više nema prostora za skladištenje EE otpada u reciklažnim dvorištima.

Nakon što se normaliziraju odnosi između sakupljača, Fonda i obrađivača EE otpada, GKP ČAKOM d.o.o. će nastaviti sa zaprimanjem EE otpada u naša reciklažna dvorišta te mobilno reciklažno dvorište, a o tome ćete biti obavješteni putem naših internetskih stranica.

Molimo Vas za strpljenje i razumijevanje.

S poštovanjem,

U Mihovljanu, 08.11.2022. godine

GKP ČAKOM d.o.o.